CELEX: 32016R2222
Language: da
Date: 2016-12-05 00:00:00
Title: Kommissionens gennemførelsesforordning (EU) 2016/2222 af 5. december 2016 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif

10.12.2016   
            
            
               DA
            
            
               Den Europæiske Unions Tidende
            
            
               L 336/17
            
         KOMMISSIONENS GENNEMFØRELSESFORORDNING (EU) 2016/2222
   af 5. december 2016
   om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra e), og
   ud fra følgende betragtninger:
   
               (1)
            
            
               Ved forordning (EØF) nr. 2658/87 blev der fastlagt en varenomenklatur (»den kombinerede nomenklatur«), der er gengivet i bilag I til samme forordning.
            
         
               (2)
            
            
               Underposition 9505 10 i den kombinerede nomenklatur omfatter juletræspynt og anden julepynt.
            
         
               (3)
            
            
               Visse retningslinjer for fortolkningen af »juletræspynt og anden julepynt« findes i de forklarende bemærkninger til det harmoniserede system angående position 9505, punkt (A) 1 og 2. Der er dog stadigvæk divergerende opfattelser af, hvilke varer der falder ind under underposition 9505 10.
            
         
               (4)
            
            
               Af hensyn til retssikkerheden bør rækkevidden af underposition 9505 10 derfor præciseres med en sondring mellem de traditionelle former for juletræspynt og anden julepynt, som der henvises til i de forklarende bemærkninger til HS til position 9505, punkt (A) 1 og 2, og varer, der mere generelt anvendes til pynt om vinteren.
            
         
               (5)
            
            
               Det er derfor nødvendigt at indføje en ny supplerende bestemmelse i kapitel 95 i den kombinerede nomenklatur for at sikre en ensartet fortolkning af underposition 9505 10 i hele Unionen.
            
         
               (6)
            
            
               Bilag I til forordning (EØF) nr. 2658/87 bør derfor ændres.
            
         
               (7)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   I del II, kapitel 95, i den kombinerede nomenklatur, der er knyttet som bilag I til forordning (EØF) nr. 2658/87, indsættes følgende supplerende bestemmelse 1:
   
      
                  »1.
               
               
                  Underpos. 9505 10 omfatter:
                  
                              a)
                           
                           
                              varer, der er almindeligt anerkendt som varer til traditionel brug i julehøjtiden, og som udelukkende er udformet og fremstillet til brug som juletræspynt og anden julepynt.
                              Det drejer sig om:
                              
                                          1)
                                       
                                       
                                          varer knyttet til den traditionelle julekrybbe, såsom figurer og dyr til julekrybben, betlehemsstjerner, de hellige tre konger og krybbelandskaber
                                       
                                    
                                          2)
                                       
                                       
                                          varer, der på grund af mangeårige nationale traditioner anerkendes som julepynt, såsom:
                                          
                                                      —
                                                   
                                                   
                                                      kunstige juletræer
                                                   
                                                
                                                      —
                                                   
                                                   
                                                      julestrømper
                                                   
                                                
                                                      —
                                                   
                                                   
                                                      imitationer af yule logs
                                                   
                                                
                                                      —
                                                   
                                                   
                                                      juleknallerter
                                                   
                                                
                                                      —
                                                   
                                                   
                                                      julemænd med og uden slæde
                                                   
                                                
                                                      —
                                                   
                                                   
                                                      juleengle.
                                                   
                                                
                                    Denne underposition omfatter ikke pynteartikler til mere generel brug i vintertiden, hvis objektive karakteristika tyder på, at de ikke udelukkende anvendes i julen, men primært som pynt i vintertiden, såsom istapper, snekrystaller, stjerner, rensdyr, rødkælke, snemænd og andre vintersymboler, uanset om deres farve eller beklædning antyder en forbindelse til jul.
                           
                        
                              b)
                           
                           
                              juletræspynt
                              Der er tale om varer bestemt til at blive hængt på et juletræ (dvs. varer af normalt ikkebestandigt materiale bestemt til at pynte et juletræ). Varerne skal have forbindelse med jul.«
                           
                        
            
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. december 2016.
      
         
            På Kommissionens vegne
         
         Stephen QUEST
         
            Generaldirektør
         
         
            Generaldirektoratet for Beskatning og Toldunion
         
      
   
   
      (1)  EFT L 256 af 7.9.1987, s. 1.